OpenLLM-France/wikimedia huggingface dataset:
# Domènec Font

Domènec Font és el nom dels següents personatges:
* Domènec Font Morgades, (Reus, 1837 - Barcelona, 1902), dramaturg català.
* Domènec Font i Blanc, (Ponts, 1950 - Barcelona, 2011), teòric de cinema, guionista i catedràtic universitari.
# Domènec Font i Blanch

Domènec Font i Blanch (Ponts, 1950 - Barcelona, 17 de maig de 2011) va ser un teòric del cinema, guionista, director, realitzador i catedràtic universitari.
Doctor en Comunicació Audiovisual per la Universitat Pompeu Fabra, on va desenvolupar la seva tasca com a catedràtic de Teoria i Història del Cinema i director de l'Observatori del Cinema Europeu. També va dirigir la Mostra Internacional de Cinema Europeu Contemporani. Com a director i guionista la seva primera obra va ser una pel·lícula col·lectiva, de la qual també va ser productor, Objetivo sexo (1979). El 1984 fou el responsable de la sèrie de Televisió Espanyola Memoria fértil, que va estar en antena fins al 1990 i que va servir per donar a conèixer la trajectòria de persones claus de la cultura espanyola com Luis Buñuel o Josep Pla, entre molts d'altres. Va destacar també per la seva adaptació a la televisió de la sèrie Pepe Carvalho de Manuel Vázquez Montalbán. Va ser també president del Consell Consultiu i Assessor de Barcelona Televisió.
Col·laborà com articulista a la secció de cinema de diversos diaris i a revistes especialitzades com Fotogramas o Cahiers du Cinema. Com a assagista, la seva obra s'inicia el 1974 amb Un cine para el cadalso, al costat de Romà Gubern i va continuar amb Del azul al verde: el cine español bajo el franquismo (1976), ambdues obres dedicades a la censura franquista al cinema. Altres obres destacades van ser, La noche del cazador (1998), estudi sobre la pel·lícula homònima, La última mirada (2000), estudis que recuperaven la biografia de cineastes ja morts, Paisajes de la modernidad. Cine europeo 1960-1980 (2002) i Michelangelo Antonioni (2003); a títol pòstum es va publicar, el 2012, el seu assaig Cuerpo a cuerpo considerat el seu «testament fílmic».

## Referències

* 1 2 «Mor el professor Domènec Font, estudiós del cinema i de l'estètica del relat audiovisual». E-Notícies. Universitat Pompeu Fabra. Arxivat de l'original el 8 de desembre 2015. [Consulta: 2 desembre 2015].
* 1 2 3 GELI, C. «Muere a los 61 años Domènec Font, realizador y estudioso catalán del cine». El País. [Consulta: 2 desembre 2015].
* 1 2 3 Delclós, Tomàs. «Domènec Font, un combativo estudioso del cine». El País. [Consulta: 2 desembre 2015].
* ↑ Morey, Miguel. «Lo que puede un cuerpo». La Vanguardia. [Consulta: 2 desembre 2015].
# Districte d'Almirante

Almirante és un districte de la província panamenya de Bocas del Toro. Com que fou creat el 2015 encara no hi ha estadístiques de població, però sumada la dels corregiments dona 21.841 habitants (superfície 1794,9 km²). La capital és Almirante.
Va ser creat per la Llei 39 del 8 de juny de 2015, segregant-se del districte de Changuinola.

## Divisió política

El districte està format pels següents corregiments:
* Puerto Almirante
* Barriada Guaymí
* Barrio Francés
* Nance de Riscó
* Valle de Aguas Arriba
* Valle de Riscó

## Referències

* 1 2 Ley 39 de 2015 que crea el distrito de Almirante, segregado del distrito de Changuinola
# Diagrama de blocs de model matemàtic

Un diagrama de blocs de model matemàtic, és un tipus de diagrama de blocs usat per descriure el comportament d'un sistema físic o real descrit per un model matemàtic. Aquests diagrames i les seves relacions estan definides i tenen regles bàsiques que milloren l'anàlisi mitjançant la seva comprensió. Un model matemàtic lineal en el domini de la freqüència pot tenir representació mitjançant els elements que es descriuen a continuació.

## Figures bàsiques

Sigui:
X(s) una funció de variables d'entrada.
Y(s) una funció de variables de sortida.
T(s) una funció de transferència.
El bloc que representa aquesta relació matemàtica és:
Y(s) = T(s)X(s)

## Anàlisi

Es refereix a la descomposició d'un tot en els seus diferents elements constituents, amb la finalitat d'estudiar aquests de manera separada, per tal d'arribar, en un procés de síntesi, a un coneixement integral exacte.

## Simplificació

En general, transformació d'una cosa en una altra de més senzilla, més fàcil o menys complicada. Per exemple: la simplificació dels procediments administratius accelerarà els tràmits legals. En matemàtiques, reducció d'una expressió algebraica o numèrica a la seva forma més simple. Per exemple: la simplificació d'una equació.

## Vegeu també

* Diagrama de blocs
* Diagrama de blocs de processos

## Referències

* ↑ Harry H. Goode, Robert Engel Machol (1957) System engineering: an introduction to the design of large-scale systems. p. 306
* ↑ James Perozzo (1994) The complete guide to electronics troubleshooting. p. 72
* ↑ William H. Von Alven (1964) Reliability engineering explains: "Functional block diagrams show functional sequences and signal paths, and items which are wired in parallel are drawn in parallel" (p. 286)
# Diagrama de Tanabe-Sugano

Els diagrames de Tanabe-Sugano s'utilitzen en química de coordinació per predir les absorcions dels compostos de coordinació en les regions de la UV i el visible de l'espectre electromagnètic. Els resultats de l'anàlisi d'un diagrama de Tanabe-Sugano d'un complex metàl·lic també poden ser comparats amb les dades espectroscòpiques experimentals.

## Diagrames de Tanabe-Sugano

Els set diagrames de Tanabe-Sugano per a complexos octaèdrics es mostren a continuació:
| Configuració electrònica d² | Configuració electrònica d$^3$ | Configuració electrònica d$^4$ | Configuració electrònica d⁵ |
| Configuració electrònica d⁶ | Configuració electrònica d$^7$ | Configuració electrònica d$^8$ |

## Diagrames innecessaris: d¹, d⁹ i d¹⁰
### d¹

En un complex amb configuració d¹ no hi ha repulsió electrònica i l'únic electró es troba a l'estat orbital fonamental t$_{2g}$. Un complex metàl·lic octaèdric d¹, com el [Ti(H₂O)₆]$^{3+}$, mostra una única banda d'absorció experimental en UV-Vis. El símbol de terme per d¹ és ²D, que es divideix en els estats T$_{2g}$ i E$_g$. El conjunt orbital t$_{2g}$ manté l'únic electró i té un estat energètic ²T$_{2g}$ de -4Δ. Quan aquest electró és promocionat a un orbital e$_g$ és excitat a l'estat energètic ²E$_g$, +6Δ. Això correspon a la banda d'absorció senzilla registrada a l'UV-vis. Així, la simple transició de ²T₂ a ²E$_g$ no necessita un diagrama de Tanabe-Sugano.

### d⁹

De forma similar als complexos metàl·lics d¹, els complexos metàl·lics octaèdrics d⁹ tenen un terme espectroscòpic ²D. La transició és de la configuració (t$_{2g}$)⁶(e$_g$)$^3$ (estat ²E$_g$) a la configuració (t$_{2g}$)⁵(e$_g$)$^4$ (estat ²T$_{2g}$). Això també pot ser descrit com un buit positiu que es mou del conjunt d'orbitals t$_{2g}$ als e$_g$. El signe de Δ és oposat al de d¹, amb un estat fonamental ²E$_g$ i un estat excitat ²T$_{2g}$. Igual que en el cas d¹, els complexos octaèdrics d⁹ no requereixen un diagrama de Tanabe-Sugano per predir-ne l'espectre d'absorció.

### d¹⁰

No hi ha transicions electròniques d-d en complexos metàl·lics d¹⁰, ja que els orbitals d estan completament ocupats. Així doncs, no s'observen bandes d'absorció UV-vis i el diagrama de Tanabe-Sugano no existeix.
# Districte d'Upper Godavari

El districte d'Upper Godavari fou una antiga divisió administrativa de l'Índia Britànica a les Províncies Centrals. Fou abolit el 1878-1879 per la transferència de les dues talukes de la part sud-est del districte al districte de Godavari (a la presidència de Madras) i la transferència del tros del nord-oest al districte de Chanda, a les Províncies Centrals, a la que després fou la divisió de Sironcha.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Districte d'Yverdon

El districte d'Yverdon és un dels antics 19 districtes del cantó suís de Vaud que va desaparèixer en la reforma del 2008. Els seus municipis van anar a parar al districte del Jura-Nord vaudois, excepte el municipi d'Oppens que va anar al districte del Gros-de-Vaud.

## Municipis

* Cercle de Belmont-sur-Yverdon
** Belmont-sur-Yverdon
** Ependes
** Essert-Pittet
** Gossens
** Gressy
** Oppens
** Orzens
** Pomy
** Suchy
** Ursins
** Valeyres-sous-Ursins
* Cercle de Champvent
** Chamblon
** Champvent
** Essert-sous-Champvent
** Mathod
** Montagny-près-Yverdon
** Orges
** Suscévaz
** Treycovagnes
** Valeyres-sous-Montagny
** Villars-sous-Champvent
** Vugelles-La Mothe
* Cercle de Molondin
** Bioley-Magnoux
** Chanéaz
** Chavannes-le-Chêne
** Chêne-Pâquier
** Cronay
** Cuarny
** Démoret
** Donneloye
** Mézery-près-Donneloye
** Molondin
** Prahins
** Rovray (resultat de la fusió de Rovray i Arrissoules l'1 de gener de 2005)
** Villars-Epeney
** Yvonand
* Cercle d'Yverdon
** Cheseaux-Noréaz
** Yverdon-les-Bains (Yverdon fins al 1981)
# Dieta de Tolosa

«Dieta de Tolosa» té aquests significats:
* Dieta de Tolosa (798), segona assemblea general del regne d'Aquitània celebrada a Tolosa el 798
* Dieta de Tolosa (800), assemblea general del regne d'Aquitània ocorreguda a Tolosa de Llenguadoc l'any 800
* Dieta de Tolosa (801), assemblea general del regne d'Aquitània celebrada a Tolosa el 801
# Dyrnaesita-(La)

La dyrnaesita-(La) és un mineral de la classe dels fosfats. Rep el nom de la zona del camp base, Dyrnæs, al nord de la ciutat de Narsaq, a Groenlàndia. El campament es va utilitzar durant la cartografia geològica del complex alcalí d'Ilímaussaq en el període 1957-1983.

## Característiques

La dyrnaesita-(La) és un fosfat de fórmula química Na₈Ce$^{4+}$(La,REE)₂(PO₄)₆. Va ser aprovada com a espècie vàlida per l'Associació Mineralògica Internacional l'any 2014. Cristal·litza en el sistema ortoròmbic.
Es troba estructuralment relacionada amb la vitusita-(Ce). És el tercer mineral amb ceri tetravalent després de la cerianita-(Ce) i la stetindita.

## Formació i jaciments

Va ser descoberta a l'àrea de Taseq, al complex d'Ilímaussaq, pertanyent a la localitat de Narsaq (Kujalleq, Groenlàndia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Dyrnaesite-(La)» (en anglès). Mindat. [Consulta: 22 novembre 2019].
# East Conemaugh

East Conemaugh és una població dels Estats Units a l'estat de Pennsilvània. Segons el cens del 2000 tenia 1.291 habitants.

## Demografia

Segons el cens del 2000, East Conemaugh tenia 1.291 habitants, 588 habitatges, i 365 famílies. La densitat de població era de 1.780,2 habitants per quilòmetre quadrat.
Dels 588 habitatges en un 23,3% hi vivien nens de menys de 18 anys, en un 42,9% hi vivien parelles casades, en un 14,3% dones solteres, i en un 37,8% no eren unitats familiars. En el 35% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,84.
Per edats la població es repartia de la següent manera: un 19,3% tenia menys de 18 anys, un 7,1% entre 18 i 24, un 24,7% entre 25 i 44, un 23,7% de 45 a 60 i un 25,2% 65 anys o més.
L'edat mediana era de 44 anys. Per cada 100 dones de 18 o més anys hi havia 79 homes.
La renda mediana per habitatge era de 23.478 $ i la renda mediana per família de 30.357 $. Els homes tenien una renda mediana de 23.529 $ mentre que les dones 19.479 $. La renda per capita de la població era de 12.636 $. Entorn del 18,3% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Conemaugh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- East Conemaugh». American Fact Finder. Oficina del Cens dels Estats Units, 12-01-2010.
# Dotzè Govern d'Espanya durant la dictadura franquista

El Dotzè Govern d'Espanya durant la dictadura franquista va durar del 29 d'octubre de 1969 al 9 de juny de 1973.

## Fets destacats

Fou el darrer govern franquista en què el president del govern era el mateix Franco, i Luis Carrero Blanco, com a vicepresident, es perfila com a futur successor. Es produeix una forta remodelació ministerial causada per l'esclat del cas Matesa, que es tradueix en la sortida del govern de gairebé tots els ministre tecnòcrates de l'Opus Dei, i de Manuel Fraga, a qui acusaven de permetre la difusió del cas per la premsa.
Els fets més destacats, a nivell intern, fou el procés de Burgos de 1970 contra militants d'ETA, que assolí una gran projecció internacional i solidaritat interna, com ho mostra la tancada d'intel·lectuals a Montserrat. També es va articular l'oposició pacífica a Catalunya amb la constitució de l'Assemblea de Catalunya.

## Composició

* Cap d'Estat
       Francisco Franco Bahamonde
* Vicepresident del Govern
       Luis Carrero Blanco
* Ministre de la Governació
       Tomás Garicano Goñi
* Ministre d'Hisenda
       Alberto Monreal Luque
* Ministre de Treball
       Licinio de la Fuente de la Fuente
* Ministre d'Afers exteriors
       Gregorio López-Bravo de Castro
* Ministre de Justícia
       Antonio María de Oriol y Urquijo
* Ministre de l'Exèrcit
       Juan Castañón de Mena (militar)
* Ministre de l'Aire
       Julio Salvador y Díaz-Benjumea
* Ministre de Marina
       Almirante Adolfo Baturone Colombo
* Ministre d'Industria
       José María López de Letona
* Ministre de Comerç
       Enric Fontana Codina
* Ministre d'Obres Públiques.
       Federico Silva Muñoz
       Gonzalo Fernández de la Mora
* Ministre d'Agricultura
       Tomás Allende y García-Baxter
* Ministre d'Habitatge
       Vicente Mortes Alfonso
* Ministre d'Educació
       José Luis Villar Palasí
* Ministre Secretari General del Moviment
       Torcuato Fernández Miranda Hevia
* Ministre d'Informació i Turisme
       Alfredo Sánchez Bella
* Ministre Comissari del Pla de Desenvolupament
       Laureano López Rodó
* Ministre de Relacions Sindicals
       Enrique García-Ramal y Cellalbo

## Canvis

* El 14 d'abril de 1970 el ministre d'Obres Públiques, Federico Silva Muñoz va ser destituït i substituït per Gonzalo Fernández de la Mora.

## Referències

* Composició dels governs d'Espanya des de la Segona República
# Eduardo Santos Montejo

Eduardo Santos Montejo (Bogotá, 28 d'agost de 1888 - 27 de març de 1974) fou un editor i polític colombià, membre actiu del Partit Liberal Colombià. Va ser el propietari del diari de Bogotà El Tiempo, i va servir com a President de Colòmbia des de l'agost de 1938 fins a l'agost de 1942, havent-hi estat elegit sense oposició. Fou el besoncle del 32è president de Colòmbia, Juan Manuel Santos Calderón (2010-2018) i del Vicepresident colombià anterior Francisco Santos Calderón (2002-2010).

## Referències

* ↑ «Eduardo Santos Montejo | president of Colombia» (en anglès). Encyclopedia Britannica [Consulta: 5 juny 2017].
# Eduardo Calvo Muñoz

Eduardo Calvo Muñoz (Madrid, 26 de març de 1918 - Madrid, 13 d'agost de 1992) va ser un actor espanyol. A mitjan 80 s'havia convertit en un veterà rostre habitual en TV, en el qual a vegades se li acreditava com a Yayo Calvo.

## Biografia

Eduardo i el seu germà gran Rafael Luis Calvo eren fills del famós actor cinematogràfic Rafael Calvo, i en la dècada dels 40 van decidir seguir els seus passos fent petits papers al cinema i doblegant pel·lícules estrangeres. Rafael Luis es va establir a Barcelona i Eduardo es va quedar a Madrid, debutant uns anys després que el seu germà major en alguns films interpretats pel seu pare. A diferència del seu germà, Eduardo va compaginar la seva labor davant i darrere de les cambres fins al final de la seva carrera, a la qual va aportar una característica veu rugosa i una presència veterana. Es va convertir en doblador habitual de secundaris cinematogràfics com John Carradine o Walter Brennan i també es va doblegar a si mateix en coproduccions internacionals. Al cinema va treballar a les ordres de directors com Carlos Saura, Jaime de Armiñán, Juan Antonio Bardem, Luis Berlanga, Pilar Miró, Pedro Almodóvar, Jesús Franco o Francisco Rodríguez. Va actuar en la sèrie de TVE El pícaro donant vida al personatge de Monipodio. El 1983 va doblar a Alfred Hitchcock en la sèrie de televisió Alfred Hitchcock presenta.

## Filmografia (parcial)

* 1972: El Zorro justiciero de Rafael Romero Marchent
* 1973: La chica del Molino Rojo d'Eugenio Martín Márquez
* 1973 : El asesino está entre los trece
* 1974: Una libélula para cada muerto de León Klimovsky
* 1975: ¡Jo, papá! de Jaime de Armiñán
* 1977: El anacoreta
* 1988: Baton Rouge de Rafael Moleón

## Premis

* Premis del Sindicat Nacional de l'Espectacle de 1973: Millor actor secundari.

## Referències

* ↑ Eduardo Calvo, la voz de Hitchcock, EL País, 14 d'agost de 1992
* ↑ Concesión de los Premios Sindicales cinematográficos 1974, ABC, 31 de gener de 1974

## Enllaços externs

* Fitxa de Eduardo Calvo a ElDoblaje.
# Eduardo Castañón Albizua

Eduardo Castañón Albizua fou un polític espanyol, diputat a les Corts Espanyoles durant la restauració borbònica.

## Biografia

Treballà com a funcionari de la Direcció General de Correus i milità en el Partit Conservador. Després de les eleccions generals espanyoles de 1876 va ocupar l'escó per Sagunt que va deixar vacant el general Arsenio Martínez-Campos Antón, i poc després fou nomenat governador civil de la província de Lugo. Va renovar l'escó per Sagunt a les eleccions generals espanyoles de 1879 i posteriorment a les eleccions generals espanyoles de 1884, sempre pel Partit Conservador.

## Referències

* Fitxa del Congrés dels Diputats (castellà)
* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.139. ISBN 9788495484802.
# Districte de Karlovy Vary

El districte de Karlovy Vary (en txec Okres Karlovy Vary, en alemany Karlsbad) és un dels tres districtes de la regió de Karlovy Vary, a la República Txeca. La capital n'és Karlovy Vary.

## Llista de municipis

Abertamy - Andělská Hora - Bečov nad Teplou - Bochov - Boží Dar - Božičany - Březová - Černava - Chodov - Chyše - Čichalov - Dalovice - Děpoltovice - Hájek - Horní Blatná - Hory - Hroznětín - Jáchymov - Jenišov - Karlovy Vary - Kolová - Krásné Údolí - Krásný Les - Kyselka - Merklín - Mírová - Nejdek - Nová Role - Nové Hamry - Ostrov - Otovice - Otročín - Pernink - Pila - Potůčky - Pšov - Sadov - Smolné Pece - Stanovice - Stráž nad Ohří - Stružná - Šemnice - Štědrá - Teplá - Teplička - Toužim - Útvina - Valeč - Velichov - Verušičky - Vojkovice - Vrbice - Vysoká Pec - Žlutice

## Referències

* ↑ «Okres Karlovy Vary» (en txec). Územně identifikační registr ČR [Registre d'identificació territorial]. República Txeca. [Consulta: 30 desembre 2021].
# Down to the Sea in Ships

Down to the Sea in Ships és una pel·lícula d'aventures marineres, dirigida per Henry Hathaway el 1949

## Argument

El capità Joy surt a la mar per ensenyar l'oficial al seu fill. El petit és confiat al segon, Lunceford, que li ensenya allò més bàsic. Una profunda amistat els uneix. Quan l'avi sent que les seves forces el deixen, li confia el vaixell a Lunceford i abans de morir, li demana que cuidar el seu fill.

## Repartiment

* Richard Widmark: Dan Lunceford
* Lionel Barrymore: Capità Bering Joy
* Dean Stockwell: Jed Joy
* Cecil Kellaway: Slush Tubbs
* Gene Lockhart: Andrew L. Bush
* Berry Kroeger: Manchester
* John McIntire: Thatch
* Harry Morgan: Britton
* Harry Davenport: Benjamin Harris
* Paul Harvey: Capità John Briggs
* Jay C. Flippen: Luke Sewell
* Fuzzy Knight: Lern Sykes (no surt als crèdits)
# Downe

Downe és un barri de Londres del districte de Bromley al Regne Unit. A la residència familiar situada allí anomenada Down House hi morí Charles Darwin el 19 d'abril de 1882.
Downe està a 3,4 km al sud-oest d'Orpington i a 14, 2 km al sud-est de Charing Cross. Downe es troba en una vall boscosa, i gran part del centre del barri no ha experimentat canvis urbanístics des de fa temps; l'antiga escola del barri ara fa de sala de reunions.

## Darwin

Charles Darwin visqué a Down House durant 40 anys, des de 1842 fins a la seva mort el 1882. Un lloc seu favorit va ser el Downe Bank, actualment una reserva natural.
Down House i la zona que l'envolta ha estat proposada pel Departament de cultura britànic perquè passi a ser Patrimoni de la Humanitat i s'espera que es decideixi sobre això l'any 2010.

## Residents famosos

* Charles Darwin, naturalista
* Sir John Lubbock, banquer, matemàtic i astrònom
* John Lubbock, banquer, biòleg i arqueòleg

## Referències

* ↑ «UK launches Darwin heritage bid». BBC News.

## Enllaços externs

* Audio tour de Downe i Down House Arxivat 2006-07-13 a Wayback Machine.
* Downe Bank Nature Reserve Arxivat 2004-10-29 a Wayback Machine.
* Darwin at Downe - Web de la nominació com a Patrimoni de la Humanitat
* Pàgina principal de Stage Door Theatre Group, Downe Arxivat 2022-03-30 a Wayback Machine.
# EasyJet Europe

EasyJet Europe és una aerolínia de baix cost establerta a Àustria. És una filial d'EasyJet. Es posà en marxa el 20 de juliol del 2017. A agost del 2019, la seva flota incloïa 45 Airbus A319-100 i 91 Airbus A320-200, amb els quals duu a terme vols a destinacions europees i del sud i est de la conca del Mediterrani. L'aerolínia fou fundada a conseqüència del resultat del referèndum sobre la pertinença del Regne Unit a la Unió Europea, a causa de la necessitat d'EasyJet d'obtenir un certificat d'operador aeri (AOC) en un altre estat membre de la Unió Europea (UE) per poder continuar volant a la UE després de la sortida del Regne Unit de la Unió Europea.

## Referències

* ↑ «EasyJet set to operate first flight under new AOC» (en anglès). Flightglobal, 20-07-2017.
# Ināra Mūrniece

Ināra Mūrniece (Riga, 30 de desembre de 1970) és una periodista i política letona. A les eleccions parlamentàries de la XII legislatura va ser escollida per a president del Saeima.

## Biografia

El 2007, es va graduar a l'Escola d'Economia i Cultura i el 2009 es va llicenciar a la Universitat de Letònia de Riga. Ha treballat com a periodista en el Latvijas Avīze (Diari de Letònia) fins a agost de 2011.
Va participar amb èxit a les eleccions legislatives letones de 2011 en la llista de l'associació de l'Aliança Nacional i els partits Tot per Letònia! - Per la Pàtria i la Llibertat/LNNK. Va treballar com a presidenta al Comitè de Drets Humans i d'Assumptes Públics de la Presidència.
El 4 de novembre de 2014 va ser escollida com a presidenta del Saeima.

## Referències

* ↑ «Ināra Mūrniece» (en letó). Nacionālā apvienība "Visu Latvijai!"-"Tēvzemei un Brīvībai/LNNK". Arxivat de l'original el 2011-10-18. [Consulta: 27 febrer 2015].
* ↑ «Saeimas cilvēktiesību komisiju vadīs Ināra Mūrniece, viņas vietnieks - Cilevičs» (en letó). Ziņu aģentūra BNS, 21-10-2011. [Consulta: 27 febrer 2015].
* ↑ «Saeimas priekšsēdētājas amatā ievēlēta Ināra Mūrniece; zināms viss prezidija sastāvs» (en letó). Diena, 04-11-2014. [Consulta: 27 febrer 2015].
# Chiloglanis congicus

Chiloglanis congicus és una espècie de peix de la família dels mochòkids i de l'ordre dels siluriformes.
Els mascles poden assolir els 7,5 cm de llargària total.
Es troba a Àfrica: conca del riu Congo.

## Referències

* 1 2 «Chiloglanis congicus» (en anglès). FishBase. Froese, Rainer; Pauly, Daniel (editors).